A, feladat

Katona drámájának színházi előadását 1819-ben tiltották be.

1845. szeptember 23-án a Királyi Helytartó Tanács ülésén átírta a szövegkönyvet. A szabadságharc leverését követően 1854-ig nem kerülhetett színpadra a mű. 1859. decemberében újabb cenzúrázásra, szövegátírásra került sor; Módosították a párbeszédek sorrendjét, a cselekmény történeti szálait. 1868. szeptember 27-én adták elő először cenzúrázatlan formában.

Katona élete során a cenzúra miatt nem mutatták be a művet, csak a nyomtatott kiadását engedélyezte a cenzor. A hivatalos indoklás szerint azért tiltották be, mert „Bánk nagysága elhomályosítja a királyi házét.” Valójában az, az utólag megalapozottnak bizonyult félelem húzódhat meg, hogy a darabot, különösen a benne szereplő uralkodógyilkosságot propagandaként használhatják Habsburg és királyellenes mozgalmak támogatására.

Nem véletlen, hogy „a legnagyobb magyar”, Széchenyi István, aki ott volt az 1839, évi bemutatón viszolygott a darabtól: „Megfoghatatlan, hogy a kormány megenged ily esztelenség előadását. Rossz, veszedelmes tendencia.”

B, feladat

Tisztelt Főcenzor Elvtárs!

Jelnetem az MSZMP Központi Bizottságának, hogy a rám szabott feladatnak eleget tettem, és megfigyeltem a Bánk bán bemutatóját.

Úgy gondolom, hogy a mű további előadása veszélyes lehet a jelenlegi politikai helyzet tekintetében:

Pontosan száz éve volt a magyar nép legnagyobb szabadságharca, mikor felkelés robbant ki a Habsburg elnyomás ellen. Már 3 éve annak, hogy a hős Szovjet csapatok felszabadították hazánkat a nyilas terror alól, és lassan megszilárdul a Népi Demokrácia, de a Bánk bán ismét feltüzelheti a szélsőségesek kedélyeit.

Példátlannak ítélem meg, hogy a Nemzeti Színházban nem a népköztársaságunkat jellemző szocialista eszméket hirdetik.

A műben több mozzanat is van, amely aggodalomra adhat okot:

A műben meggyilkolják az uralkodót, de a gyilkost végül nem vonják felelősségre. Ez azt sugallhatja, hogy a radikális megoldások valóban megoldják a problémákat, és a bűntetteket nem követi büntetés.

A mű hatalmas gazdagságot és jólétet ábrázol, ami a mai helyzetben, a fokozódó osztályharc idején nem megengedhető. Az uralkodó réteg nyomorba döntötte a proletárokat.

A darab során rengeteg szervezkedés és összeesküvés szerveződik a hatalom ellen, ami izgatóan hathat a rendszer ellenségeire. Petur bán lázító eszméi még a fedhetetlennek tűnő Bánkot is megfertőzték.

Összegezve, a művet rendszer ellenes izgatás miatt ártalmasnak tartom.

A fentiek alapján kérem az MSZMP KB Végrehajtó Bizottságának minél alaposabb vizsgálatát, hogy a szocializmust népünk érdekében megóvhassuk!

Budapest, 1948. április 29.

Elvtársi üdvözlettel:

Az önök megbízottja